༈ །ན་མོ་མཧཱ་མུ་དྲ་ཡ། ཕུར་བུའི་བློ་ལྡན་གང་གི་ཉམས་བཞེས་
ཀྱི་འབེལ་མཆིད་སོན་པས་ཡིད་སྤྲོ། དེ་ཡང་། དམ་པའི་གདམས་ངག་ཟབ་མོའི་གནད་ཀྱིས་རང་བཞིན་རང་ངོ་ཤེས་པ་དང་། རང་མདངས་སོ་མར་སྐྱོང་བའི་གནད་ཀ་ཤེས་
351

སྟག་རྩེའི་བཀའ་འབུམ་
ཕྱིན་མ་ཡེངས་པ་ཁོ་ན་ལས་གཞན་པའི་གནད་ཀ་མང་མི་དགོས་ཏེ། མཉམ་མེད་དྭགས་པོས། མ་ཡེངས་པ་ནི་སངས་རྒྱས་ཀུན་གྱི་ལམ། །ཞེས་པས་དེ་ཁོ་ནས་ཆོག །གནད་
ཀྱི་སྙིང་པོ། རང་གི་ཤེས་པ་ཁ་ནང་དུ་ལོག་པས་རང་གིས་རང་ངོ་ཤེས་མཁན་འདི་རིག་པའམ་དྲན་པ་ཡིན་ལ། འདི་ཀས་གྱུ་གྱུ་ཝལ་ཝལ་ཧྲིག་ཧྲིག་ཅི་ཤར་ཐམས་ཅད་ངོ་ཤེས་
ཤིང་༑ རང་ས་རང་སར་གྲོལ་བ་འདི་ཉམས་ལེན་གྱི་ངོ་ཏི་ཡིན་པས་ན་མ་ཡེངས་ཀྱང་དྲན་པ་ཞེས་པ་ཤིན་ཏུ་འཐད། རང་ངོ་ཤེས་མཁན་ཁོ་བརྗེད་ནས་རྟོག་པ་འོག་འགྱུར་ཤོར་བ་
ལ་ཡེངས་པའམ་འཁྲུལ་པར་བོད་པས་ཡེངས་ཀྱང་དྲན་པ་ཟེར་མི་བཏུབ། དེས་ན་སྔ་མ་ལྟར་ཉམས་སུ་བཞེས་པ་དང་། ཁ་ཏོན་གྱི་ཚེ་རྣམ་རྟོག་སྣ་ཚོགས་རྒྱ་འབྱམས་སུ་འགྲོ་བ་
གསུང་བ་འདི། ངོ་ཤེས་དང་མ་བྲལ་བའི་འཆར་སྒོ་མང་བ་ཙམ་ལ་རྒྱ་འབྱམས་ཀྱི་ཐ་སྙད་མཛད་པ་ཡིན་ན་ནི། གཤིས་ཡེ་ནས་དག་ཅིང་དངོས་པོར་མ་གྲུབ་པའི་རྒྱུ་མཚན་གྱིས་
352

بر
།མདངས་འགག་མེད་རྟེན་འབྲེལ་དུ་འཆར་བ་ཆོས་ཉིད་ཡིན་པས། གང་ཤར་ཐམས་ཅད་རང་བབས་སུ་ཤེས་ཤིང་རིག་པའི་ངོ་བོ་དེ་ཀ་ཐང་ལྷོད་མེད་
པར་བསྐྱངས་པས་ཐུས་ཤིང་། ཡང་། རྒྱ་འབྱམས་དེ་འོག་འགྱུ་ལུ་གུ་བརྒྱུད་དུ་སོང་བ་ཡིན་ན་ནི་འཁྲུལ་པ་ལས་གཞན་དུ་མ་འདས་པས་མཚང་ཤིན་ཏུ་ཆེ་སྟེ། འདི་ལ་སྐད་
ཅིག་ཀྱང་མ་ཡེངས་པའི་དྲན་འདུན་གཞུར་བ་གལ་ཆེ། དྲན་པ་རང་ལའང་དངོོས་དང་འདྲ་མིན་ཡོད་དེ། མ་ཡེངས་པར་ཡོད་དོ་སྙམ་པའི་ངང་ནས། དྲན་པ་གསལ་ཆ་མེད་པའི་
སྦོང་སྦོང་ཞིག་གིས་རྟོག་པ་འགྱུས་སུ་མི་ཚོར་བ་ནི་གོ་ཡུལ་ལམ་དོན་སྤྱི་ཡིན་པས་ལམ་དུ་མི་འགྲོ་ལ། དྲན་ཐོག་ཏུ་ཤར། ཤར་ཐོག་དེར་གྲོལ་བའི་ངོ་བོ་ཡིད་ཆེས་དང་མ་བྲལ་བ་
ནི་དྲན་པ་མཚན་ཉིད་པ། ཐར་འདོད་ཡོངས་ལ་མེད་དུ་མི་རུང་བའི་མྱུར་ལམ་བླ་ན་མེད་པ་འདི་གཅིག་པུ་ཡིན་པས། རྒྱུན་ཏུ་བརྩོན་པ་དྲག་པོས་ཐུགས་རྒྱུད་ལ་ནན་ཏན་དུ་སྦྱོར་

སྟག་རྩེའི་བཀའ་འབུམ་
བར་མཛོད་ཅིག །མཛོད་ཅིག །ཅེས་པ་འདི་གནས་པོ་ཆོས་མཛད་པའི་དྲི་ལན་སྙིང་སྦྱར་གྱི་ཞལ་གདམས་དགོས་ཞེས་པའི་ངོར་བྲིས།